สถานีคูคต

สถานีคูคต (N24) เป็นสถานีรถไฟฟ้าแบบยกระดับ ในเส้นทางรถไฟฟ้าบีทีเอส สายสุขุมวิท ส่วนต่อขยายหมอชิต-สะพานใหม่-คูคต ระยะทาง 19 กิโลเมตร ยกระดับเหนือถนนลำลูกกา อำเภอลำลูกกา จังหวัดปทุมธานี บริเวณสถานีตำรวจภูธรคูคต เป็นสถานีปลายทางของโครงการฯ ส่วนต่อขยายหมอชิต-สะพานใหม่-คูคต ซึ่งมีศูนย์ซ่อมบำรุงไปทางทิศตะวันออก เปิดให้บริการเมื่อวันที่ 16 ธันวาคม พ.ศ. 2563

ที่ตั้ง 
ถนนลำลูกกา บริเวณสถานีตำรวจภูธรคูคต ในพื้นที่ตำบลคูคต อำเภอลำลูกกา จังหวัดปทุมธานี

สถานีคูคต เป็นสถานีปลายทางในส่วนเหนือ (Northbound Section) ของโครงการรถไฟฟ้าบีทีเอส สายสุขุมวิท ไปจนกว่าจะมีความชัดเจนในการก่อสร้างส่วนต่อขยายสายสุขุมวิทส่วนเหนือระยะที่ 3 ตั้งแต่สถานีคูคต ไปจนถึงสถานีวงแหวนรอบนอกตะวันออก จากกรุงเทพมหานคร และคณะรัฐมนตรีชุดใหม่ ทั้งนี้ช่วงดังกล่าว ซึ่งถือเป็นช่วงสุดท้ายของโครงการรถไฟฟ้าบีทีเอส สายสุขุมวิท ตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง

แผนผังของสถานี 

เนื่องจากเป็นสถานีปลายทาง ผู้โดยสารที่มาจากสถานีเคหะฯ ถึงแล้วจะต้องลงจากขบวนทั้งหมดที่ชานชาลา 2 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 1 ฝั่งตรงข้าม

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ยาว 150 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

สัญลักษณ์ของสถานี 
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 

 1 ตรงข้ามสถานีตำรวจภูธรคูคต (บันไดเลื่อน)
 2 ลานจอดแล้วจร (Park & Ride) (บันไดเลื่อน, ลิฟต์)
 3 ซอยสุนีย์ (ลิฟต์)
 4 ตรงข้ามซอยสุนีย์, วัดสายไหม

สิ่งอำนวยความสะดวก 

 ลิฟต์ และสิ่งอำนวยความสะดวกสำหรับผู้พิการและผู้สูงอายุ
 อาคารจอดแล้วจร (Park & Ride) จอดรถได้ประมาณ 713 คัน

เวลาให้บริการ

สถานที่ใกล้เคียง 
 สถานีตำรวจภูธรคูคต
 วัดสายไหม
 ศูนย์ซ่อมบำรุงรถไฟฟ้าบีทีเอสคูคต
 แม็คโคร สาขาลำลูกกา
 โรงพยาบาลสินแพทย์ ลำลูกกา
 โรงเรียนผ่องสุวรรณวิทยา

รถโดยสารประจำทาง 
 ถนนลำลูกกา รถ ขสมก. สาย 543 รถชานเมือง สาย 374 374ค2 374ค3 6250 รถตู้ สาย ต.94 ต.117

อ้างอิง 

คูคต
สิ่งก่อสร้างตั้งแต่ พ.ศ. 2563
คูคต
สิ่งก่อสร้างในอำเภอลำลูกกา